Document ID: 31990R2676

Regolament tal-Kummissjoni (KEE) Nru 2676/90
tas-17 ta' Settembru 1990
li jistabbilixxi metodi Komunitarji għall-analiżi ta' l-inbid
IL-KUMMISSJONI TAL-KOMUNITAJIET EWROPEJ,
Wara li kunsidrat t-Trattat li jistabbilixxi il-Komunità Ekonomika Ewropea,
Wara li kunsidrat ir-Regolament tal-Kunsill (KEE) Nru 822/87 tas-16 ta' Marzu 1987 dwar l-organizzazjoni komuni tas-suq ta' l-inbid [1], kif emendat permezz tar-Regolament (KEE) Nru 1325/90 [2], u b'mod partikolari l-Artikolu 74 ta' dan ir-Regolament,
Billi l-Artikolu 74 (1) tar-Regolament (KEE) Nru 822/87 jipprovdi għall-adozzjoni ta' metodi ta' analiżi sabiex tiġi stabbilita l-kompożizzjoni tal-prodotti indikati fl-Artikolu 1 ta' dak ir-regolament u tar-regoli sabiex jiġi eżaminat jekk dawn il-prodotti kienux soġġetti għat-trattamenti bi ksur tal-prattika oneoloġika awtorizzata;
Billi, minħabba li l-Komunità għadha ma stabbilietx il-livelli massimi għas-sustanzi li l-preżenza tagħhom tindika li ntużaw ċerti prassi oneoloġiċi u għadha ma adottatx tabelli li jippermettu li l-analiżi ta' l-informazzjoni tiġi mqabbla, hemm raġuni valida sabiex l-Istati Membri jkunu awtorizzati sabiex jikkalkulaw dawn il-livelli massimi;
Billi l-Artikolu 13 (1) tar-Regolament (KEE) Nru 822/87 jistabbilixxi eżami analitiku, li tinkludi ta' mill-inqas eżami tal-karatteristiċi, kif elenkati fl-Anness ta' dak ir-Regolament, ta' l-inbid ta' kwalità psr in-kwistjoni;
Billi l-verifika tad-dettalji fuq id-dokumenti li jirrgwardaw il-prodotti in-kwestjoni teħtieġ li jiġu introdotti metodi ta' analiżi uniformi sabiex jiġi żgurat li tinkiseb informazzjoni preċiża u komparabbli; billi, minħabba f'hekk, dawn il-metodi għandhom japplikaw ta' bil-fors għal kull transazzjoni kummerċjali u kull proċedura ta' verifika; billi, madanakollu, minħabba il-faċilitajiet limitati tan-negozju, numru ristrett ta' proċeduri normali għandhom jiddaħħlu li jippermettu li l-fatturi meħtieġa jiġu kalkulati ta' malajr u b'reqqa raġonevoli;
Billi, sa fejn hu possibli, il-metodi ġeneralment rikonoxxuti bħal dawk żviluppati taħt l-Konvenzjoni Internazzjonali ta' l-1954 għall-unifikazzjoni tal-metodi ta' analiżi u stima ta' l-inbid, li huma ippublikati fir-"Recueil des méthodes internationales d'analyse des vins" (Kompendju tal-metodi internazzjonali għall-analiżi ta' l-inbid) mill-Uffiċċju Internazzjonali tad-dwieli u l-inbid jistgħu jinżammu b'mod utli;
Billi l-metodi ta' l-analiżi tal-Komunità li japplikaw għall-inbid ġew stabbiliti fir-Regolament tal-Kummissjoni (KEE) Nru 1108/82 [3]; billi minħabba l-progress xjentifiku huwa meħtieġ illi ċerti metodi jiġu mibdula b'oħrajn li huma aktar adattati, li xi oħrajn jiġu modifikati, u li jiġu ntrodotti metodi ġodda, b'mod partikolari dawk approvati wara r-Regolament hawn fuq imsemmi mill-uffiċċju internazzjonali tad-dwieli u l-inbid; billi, minħabba l-abbundanza u l-kumplessità ta' dawn il-bidliet, l-analiżi kollha għandha terġa tiġi miġbura f'regolament ġdid, u r-Regolament (KEE) Nru 1108/82 għandu jiġi mħassar;
Billi, sabiex tiġi żgurata l-komparabbilità ta' dawn ir-riżultati miksuba permezz ta' l-applikazzjoni tal-metodi analitiċi msemmija fl-Artikolu 74 tar-Regolament (KEE) Nru 822/87, għandhom jittieħdu passi sabiex issir referenza, għar-rigward tar-reqqa, ir-repetibbiltà u r-riproduċibbiltà ta' dawn ir-riżultati għad-definizzjonijiet provduti mill-Uffiċċju internazzjonali tad-dwieli u l-inbid;
Billi, sabiex jiġu rikonoxxuti l-avvanzi xjentifiċi minn naħa waħda u l-apparat tekniku tal-laboratorji uffiċjali minn naħa l-oħra, u bl-għan illi tiżdied l-effiċjenza u l-vijabbiltà ta' dawn il-laboratorji, hemm raġuni tajba għalfejn il-metodi analitiċi awtomatiċi għandhom jiġu applikati taħt ċerti kondizzjonijiet; billi huwa importanti li jiġi speċifikat li, meta tinqala tilwima, l-metodi awtomatiċi ma jistgħux jieħdu post il-metodi ta' referenza u l-metodi tas-soltu;
Billi r-riżultati ta' kejl tad-densità li juża metodu awtomatiku bażat fuq il-prinċipju ta' l-ossillatur tal-frekwenza huma, għar-rigward tar-reqqa, ir-repetittività u r-riproduċibbiltà tagħhom, ta' mill-inqas tajbin daqs ir-riżultati miksuba bil-metodi elenkati fit-taqsima 1 ta' l-Anness tar-Regolament preżenti għall-kejl tad-densità jew tal-gravità speċifika; billi huwa indikat, għaldaqstant, permezz ta' l-Artikolu 74 (3) tar-Regolament (KEE) Nru 822/87, li dan il-metodu awtomatiku għandu jitqies bħala ekwivalenti għall-imsemmija metodi elenkati fl-Anness tar-Regolament preżenti;
Billi l-proċedura deskritta fil-Kapitolu 25 taħt il-punt 2.2.3.3.2 fl-Anness ma' għall-analiżi tal-kontenut totali tad-diossidu tal-kubrit ta' l-inbid u l-għeneb magħsur qabel ma jiħmar b'kontenut preżunt ta' anqas minn 50 mg/l twassal għal estrazzjoni aħjar ta' dik is-sustanza meta mqabbla mal-metodi deskritti fil-Kapitolu 13 taħt il-punt 13.4 ta' l-Anness għar-Regolament (KEE) Nru 1108/82;
Billi r-riżultat huwa kontenut totali tad-diossidu sulfuriku ogħla tal-prodotti analizzati, li jista' jeċċedi, b'mod partikolari, fil-każ ta' ċertu meraq ta' l-għeneb, il-limitu massimu stabbilit; billi, sabiex jiġu evitati diffikultajiet fit-tneħħija tal-meraq ta' l-għeneb li jkun diġà preparat fiż-żmien meta dan ir-regolament jidħol fis-seħħ u sakemm l-proċessi ta' produzzjoni huma adattati sabiex jirriżultaw fid-de-sulphiting aktar kompluta mill-għeneb magħsur qabel ma jiħmar bil-fermentazzjoni mwaqqfa permezz taż-żjieda ta' l-alkoħol, il-proċedura deskritta fir-regolament msemmi hawn fuq għandha titħalla tintuża matul perjodu tranżitorju;
Billi l-miżuri stabbiliti f'dan ir-Regolament huma skond l-opinjoni tal-Kumitat Amminsitrattiv għall-Inbid,
ADOTTAT DAN IR-REGOLAMENT:
Artikolu 1
1. Il-metodi Komunitarji għall-analiżi ta' l-inbid li jagħmluha possibbli, fil-kuntest tat-transazzjonijiet kummerċjali u l-operazzjonijiet kollha ta' kontroll, li:
- tiġi stabbilita l-kompożizzjoni tal-prosotti elenkati fl-Artikolu 1 tar-Regolament (KEE) Nru 822/87,
- jiġi verifikat jekk dawn il-prodotti ġewx soġġetti għal trattamenti bi ksur tal-prassi oneoloġika awtorizzata,
huma dawk stabbiliti fl-Anness ta' dan ir-Regolament.
2. Għas-sustanzi li għalihom huma stabbiliti metodi ta' referenza u metodi tas-soltu, ir-riżultati miksuba bl-użu tal-metodi ta' referenza għandhom japplikaw.
Artikolu 2
Għall-iskopijiet ta' l-applikazzjoni ta' dan ir-Regolament:
(a) ir-repetibbiltà għandha tkun il-valur li taħtu d-differenza assoluta bejn ir-riżultati ta' żewġ testijiet separati miksuba minn materjal tat-test identiku, taħt l-istess kundizzjonijiet (l-istess operatur, l-istess tagħmir, l-istess laboratorju u intervall qasir ta' żmien), hija mistennija li tirriżulta bi probabbiltà speċifika;
(b) ir-riproduċibbiltà għandha tkun il-valur li taħtu d-differenza assoluta bejn ir-riżultati ta' żewġ testijiet separati miksuba minn materjal tat-test identiku, taħt kundizzjonijiet differenti (operaturi differenti, tagħmir differenti u/jew laboratorji differenti u/jew ħin differenti), hija mistennija li tirriżulta bi probabbiltà speċifika; It-terminu 'riżultat ta' eżami wieħed' huwa l-valur miksub meta l-metodu ta' eżami standarizzat jiġi applikat għal kollox u darba fuq kampjun wieħed.
Kemm-il darba ma' jingħadx mod ieħor, il-probabbilità għandha tkun 95 %.
Artikolu 3
1. Il-metodi analitiċi awtomatiċi għandhom ikunu aċċettabli, taħt ir-responsabbiltà tad-Direttur ta' laboratorju fuq kondizzjoni li r-reqqa, ir-repetibbiltà u r-riproduċibbiltà tar-riżultati huma ta' mill-inqas ekwivalenti għal dawk tar-riżultati miksuba permezz tal-metodi analitiċi msemmija fl-Anness.
Meta tinqala' tilwima, l-metodi msemmija fl-Anness ma jistgħux jiġu mibdula b'metodi awtomatiċi.
2. Il-metodu awtomatiku għall-kejl tad-densità ibbażat fuq il-prinċipju ta' l-ossillatur tal-frekwenza għandu jitqies bħala ekwivalenti għall-metodi msemmija fit-taqsima 1 ta' l-Anness għar-Regolament preżenti.
Artikolu 4
Kulmeta jissemma l-ilma għal skopijiet ta' soluzzjoni, tgħammid, jew ħasil, dan għandu jfisser ilma ddistillat jew ilma dimineralizzat ta' purità ekwivalenti. Il-kimiċi kollha għandhom ikunu ta' kwalità għall-metodu analitiku ħlief meta speċifikat mod ieħor.
Artikolu 5
Ir-Regolament (KEE) Nru 1108/82 huwa mħassar.
Madanakollu l-Artikolu 1 (4) ta' dak ir-Regolament għandu japplika sal-31 ta' Diċembru 1990.
Artikolu 6
Dan ir-Regolament għandu jidħol fis-seħħ fil-jum meta jiġi ppubblikat fil-Ġurnal Uffiċjali tal-Komunitajiet Ewropej.
Għandu japplika b'effett mill-1 ta' Ottubru 1990.
Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
Magħmul fi Brussel, is-17 ta' Settembru 1990.

Labels: 3
17
16